Europa 12 – PINTAPERHO.COM
PINTAPERHO.COM
1.3.2020 29.2.2020 kirjoittaja Kalevi Partanen
Europa 12, E-12, Europea 12 tms… Kyseinen pintaperho on minun pintaperhorasiassani ehdoton suosikki harjuksen kalastukseen Lapissa.
Perho on peräisin rakkauden ja vaalean leivän maalta Ranskasta. Perho jäljittelee aikuista vesiperhosta, munivaa vesiperhosta tai kuollutta veteen joutunutta vesiperhosta. Perhon alkuperäisestä suunnittelijasta on kahta eri tietoa, toiset sanovat sen olevan Tony Burnand ja toiset taas André Rago, tiedä sitten kumpi…
Perho on parhaimmillaan kesä- , heinä- ja elokuussa taimenen ja ERITYISESTI harjuksen kalastuksessa Lapissa, kun vesiperhoset kuoriutuvat. Perho soveltuu parhaiten hitaastivirtaavaan veteen, koska sen kelluntaominaisuudet eivät ole parhaat mahdolliset. Itsellä on jopa hieman turhauttanut perhon nopea vettyminen, joten olen muuttanut omia E-12 muunnoksia paremmin kelluviksi eri dubbingin, tuplasiiven ja foamin avulla.
Omat Europa 12 perhoni on sidottu yleensä Tiemcon, Tuncan tai Kamasanin pintaperhokoukkuihin. Sidontalankana olen käyttänyt veevuksen 10/0 tai 8/0 ruskeaa, keltaista tai vihreää sidontalankaa. Rungon olen tehnyt fasaaninpyrstöstä tai Superfine-pintaperhodubbingista ja toisinaan sidon rungon sisään ohuen foamisuikaleen kelluntaominaisuuksia parantamaan. Minä sidon E-12 perhoa fasaani tai kukko pyrstöllä sekä ilman pystöä. Kierteenä käytän yleensä keltaista silkkiä, sidontalankaa tai jotain muuta vähän paksumpaa keltaista kevyempää lankaa. Häkilänä minulla on yleisesti käytössä Whitingia laadukasta ruskeaa kukkoa.
Alkuperäinen resepti Europa 12:
Koukku: pintaperhokouku koossa 12-14
Sidontalanka: keltainen
Runko: jäniksen korvakarva
Kierre: keltaisen sidontalanka tai keltainen silkki
Pyrstö: uros fasaanin pyrstösulan siikasia 3-5 kpl
Siipi: naaras sorsan peitinhöyhen tai kaksi (lappeelleen sidottuna)
Häkilä: ruskea kukko
1. Kiinnitä lanka ja dubbaa runko pyrstön kiinnityskohtaan asti.
2. Kiinnitä rungon mittainen pyrstö ja tee sidonta langalla kierren (3-5 kierrosta perhon koosta riippuen) siiven kiinnityskohtaan saakka.
3. Kiinnitä pyrstön mittainen siipi 2-3 sidontalangan kierroksella
4. Kiristä/vedä siipeä siten, että se on noin pyrstön puoleen väliin
5. Lakkaa / liimaa siipi paikoilleen ja kiinnitä häkilä höyhen pintaperholle sopivalla tyylillä siiven tyveen
6. Vie sidontalanka perhon päähän ja kierrä häkilä
7. Kiinnitä ja katkaise ylimääräinen häkilä, muotoile pää ja päättele perho
Europa 12 sivusta
E-12 ylhäältä
Kategoriat Perhonsidonta ja perhokalastus Avainsanat dryfly, E12, Eurooppa 12, Europa 12, Europea 12, Harjus, Lappi, Ottiperho, Perhokalastus, Perhonsidonta, Pintaperho, Pintaperho.com, Pinturi, taimen, vesiperhonen Jätä kommentti
Pheasant tail nymph muunnos
© 2020 PINTAPERHO.COM • Teemana GeneratePress